Държавен вестник, бр. 58, 2025 г., стр. 69

БРОЙ  58	
Д Ъ Р Ж А В Е Н  В Е С Т Н И К 	
СТР.  69   
(4) Помощник-дежурният по КПП отговаря 
за спазването на чистотата в района на КПП.
Раздел VIII
Дежурен по хранителен блок (кухня, столова)
Чл. 309. Дежурен по хранителен блок се 
назначава само във военните формирования, 
където не е организирано фирмено хранене 
на личния състав и има щатни структури за 
приготвяне на храна.
Чл. 310. (1) Дежурният по хранителен блок 
отговаря за: получаването на продуктите от 
склада в предвиденото количество и качество; 
тяхното влагане при приготвяне на храната; 
качеството, своевременното и правилното 
разпределяне и раздаване на готовата храна; 
наличността и изправността на съдовете и 
инвентара, както и за поддържането на реда 
в кухнята и столовата.
(2) Дежурният по хранителен блок е под­
чинен на оперативния дежурен (дежурния по 
военно формирование), на неговия помощник 
и на заместник-командира на военното фор­
мирование по логистиката.
(3) Дежурният по хранителен блок е пряк 
началник на кухненския персонал.
Чл. 311. Дежурният по хранителен блок 
е длъжен:
1. да приема по опис столовата, кухненския 
инвентар, съдовете и документите;
2. да проверява изправността на техноло­
гичното оборудване;
3. да знае точния брой на зачислените за 
храна;
4. да получава съвместно с инструктор-гот­
вача (старши готвача) в присъствието на по­
мощник-дежурния по военно формирование 
продуктите за деня от склада на военното 
формирование и да контролира тяхното ко­
личество и качество;
5. при съмнение за качеството или годност­
та на получаваните продукти да докладва на 
оперативния дежурен (дежурния по военно 
формирование) и заместник-командира по 
логистиката;
6. да присъства при вземане на проби от 
готовата храна;
7. да съхранява и опазва получените от 
склада продукти;
8. да контролира качественото обработване 
на получените продукти, както и цялостното 
им влагане при приготвянето на храната;
9. да присъства при разпределянето на 
месото и рибата на порции и да проверява 
тяхното тегло;
10. да поддържа реда и чистотата в хра­
нителния блок и в района около него, както 
и да организира своевременното изнасяне на 
отпадъците от обработването на продуктите;
11. да контролира поддържането на реда 
и чистота в кухнята и столовата, като след 
употреба на оборудването и инвентара те се 
почистват, а съдовете се заливат с вряла вода, 
изсушават се и се съхраняват на рафтове или 
в специални шкафове;
12. да не допуска в столовата военнослу­
жещите да се хранят с шапки или специално 
(работно) облекло;
13. да контролира своевременното и пра­
вилното разпределяне и раздаване на готовата 
храна;
14. да не допуска изнасяне на съдове и 
инвентар от кухнята и столовата;
15. да запазва и съхранява по определения 
ред заявеното количество храна за военно­
служещи от логистиците на роти или от 
дежурните по роти (батальони);
16. да не допуска външни лица в кухнята 
освен проверяващите и тези, определени със 
заповед на командира (началника) на военното 
формирование;
17. да организира снабдяването на кухнята 
и столовата с необходимото гориво;
18. да осигурява спазването на правилата за 
пожарна безопасност и правилата за безопасна 
експлоатация на технологичното оборудване;
19. да води книгата за контрол на качест­
вото на приготвяната храна;
20. да изготвя констативен протокол за 
всяко счупване, повреждане или загуба на 
оборудване или съдове и да го докладва на 
заместник-командира по логистиката при 
сдаване на дежурството;
21. да докладва на дежурния по военно 
формирование или на неговия помощник за 
констатираните нередности и допуснатите 
нарушения по време на дежурството му;
22. да посреща дежурния по военно фор­
мирование, неговия помощник и другите си 
преки началници (от заместник-командира 
на военно формирование и нагоре), например 
„Господин (госпожо) майор, дежурен по хра­
нителен блок – старшина Иванов (Иванова)“, 
след което да ги придружава в хранителния 
блок;
23. да заключва и запечатва кухнята и 
столовата след приключване на работа.
Чл. 312. В дежурната стая на разположение 
на дежурния по хранителен блок трябва да има:
1. правила за задълженията на дежурния по 
хранителен блок и на кухненския персонал;
2. правила за действията на дежурния по 
хранителен блок и на личния състав при при­
веждане в по-висока бойна готовност;
3. правила за мерките за пожарна безопас­
ност и извадка от Плана за противопожарната 
охрана на хранителния блок (кухня, столова);
4. извадки от разпределението на времето 
и графика за реда за хранене на ротите (ба­
тареите, звената) и денонощния наряд;
5. книга за приемане и сдаване на дежур­
ството (приложение № 21);
6. книга за контрол на качеството на 
храната;